Le fa go ntse jalo, ga se bomankge botlhe ba ba dumalanang le seno. Kgatiso ya Population Today ya re: “Gompieno, dinaga di ka kgaoganngwa ka ‘ditlhopha’ tse pedi tsa go oketsega ga palo ya batho: dinaga tse mo go tsone banyalani ba tsholang bana ba le babedi kgotsa ba ba kafa tlase ga ba le babedi le dinaga tse di nang le selekanyo sa batho ba ba tsholang bana ba le bantsi. ‘Mafatshe a mo go one batho ba tsholang bana ba babedi kgotsa ba ba kafa tlase ga palo eo’ a akaretsa Yuropa, United States, Canada, Japane le dinaga di le mmalwa tse di tlhabologang ka bonako . . . Go farologana le moo, ‘mafatshe a mo go one palo ya batho e golang ka bonako’ a akaretsa bontsi jwa dinaga tsa Afrika, Asia le Latin America, mo balekane ba lenyalo ba tsholang bana ba ba fetang ba babedi. Mo dinageng tseno, tse go nnang batho ba ba fetang halofo ya palo ya batho botlhe ba lefatshe mo go tsone, ka kakaretso mosadi mongwe le mongwe o tshola bana ba le banè.”